พายุไต้ฝุ่นวิภา (พ.ศ. 2556)

pressure=925กล่องข้อมูล เหตุการณ์สภาพอากาศ/ผลกระทบ|areas=หมู่เกาะนอร์เทิร์นมาเรียนา, กวม, ญี่ปุ่น, รัฐอะแลสกา, รัสเซียตะวันออกไกล|fatalities=41 ราย|IBTrACS=2013282N14149|damages=404800000|year=พ.ศ. 2556
พายุไต้ฝุ่นวิภาRefn|"วิภา" เป็นชื่อพายุหมุนเขตร้อนในรายชื่อชุดที่ 2 ลำดับที่ 12 ของมหาสมุทรแปซิฟิกตะวันตกฝั่งเหนือ และส่งโดยประเทศไทย|group="nb" หรือที่ในประเทศฟิลิปปินส์เรียกว่า พายุซูเปอร์ไต้ฝุ่นตีโน (Tino)group="nb" เป็นพายุหมุนเขตร้อนที่มีขนาดใหญ่ และสร้างความเสียหายอย่างกว้างขวางในประเทศญี่ปุ่นเมื่อกลางเดือนตุลาคมในปี พ.ศ. 2556 ก่อตัวขึ้นจากหย่อมความกดอากาศต่ำเมื่อวันที่ 8 ตุลาคม พ.ศ. 2556 และพายุลูกนี้เกิดจากพายุดีเปรสชันเขตร้อนทางตะวันออกของกวม พายุได้เคลื่อนตัวไปทางทิศตะวันตกโดยพายุดีเปรสชันเขตร้อนลูกนี้ก่อตัวช้าในช่วงแรก อย่างไรก็ตาม สภาพบรรยากาศที่เอื้ออำนวยทำให้พายุได้ทวีกำลังแรงขึ้นอย่างรวดเร็วจนกลายเป็นพายุโซนร้อน และได้กลายเป็นพายุไต้ฝุ่นเมื่อวันที่ 12 ตุลาคม พายุเคลื่อนตัวไปทางทิศตะวันตกเฉียงเหนือ พายุไต้ฝุ่นวิภาได้กลายเป็นพายุที่มีขนาดใหญ่มาก และมีกำลังแรงสูงสุดด้วยความเร็วลม 10 นาทีที่ 185 กิโลเมตรต่อชั่วโมง (115 ไมล์ต่อชั่วโมง)refn|ความเร็วลมเฉลี่ยนี้ใช้ความเร็วลมเฉลี่ยใน 10 นาที เว้นแต่จะระบุไว้เป็นอื่น ๆ|group="nb" ความกดอากาศที่ 925 เฮกโตปาสกาล (มิลลิบาร์ 27.32 นิ้วของปรอท) พายุไต้ฝุ่นวิภาเปลี่ยนทิศทางไปทางทิศเหนือมากขึ้น และได้อ่อนกำลังลง เนื่องจากสภาพอากาศไม่เอื้ออำนวยต่อพายุ พายุได้เคลื่อนตัวไปทางทิศตะวันออกเฉียงเหนืออย่างรวดเร็วเมื่อวันที่ 15 ตุลาคม เนื่องจากพายุได้ปะทะกับแนวปะทะที่หยุดนิ่งทางตอนเหนือของประเทศญี่ปุ่น และต่อมาพายุก็เริ่มเปลี่ยนสถานะเป็นพายุหมุนนอกเขตร้อน ซึ่งกระบวนการดังกล่าวได้สลายไปในช่วงเช้าของวันที่ 16 ตุลาคม
พายุไต้ฝุ่นวิภาอ่อนกำลังลงเมื่อเคลื่อนตัวผ่านทางตะวันออกของประเทศญี่ปุ่นเมื่อวันที่ 15 ตุลาคม แม้ว่าพายุจะสร้างความเสียหายเพียงเล็กน้อย แต่ก็ก่อให้เกิดดินถล่มขนาดใหญ่บนอิซุโอชิมะที่คร่าชีวิตผู้คนไปอย่างน้อยประมาณ 31 ราย และมีผู้สูญหายอีกประมาณ 13 ราย นอกจากนี้ ยังมีผู้เสียชีวิตเป็นเด็กนักเรียน 1 ใน 2 ราย ที่หายตัวไปใกล้กับจังหวัดคานางาวะในเวลาต่อมา นอกจากนี้ ยังมีรายงานว่าชายคนหนึ่งในชิบะ และเด็กอีกคนได้สูญหายไปนอกเหนือจากผู้คนบนโอชิมะ บ้านเรือนอย่างน้อยประมาณ 350 หลัง ได้รับความเสียหายอย่างหนักในอิซุโอชิมะ
ขณะที่พายุไต้ฝุ่นวิภาเคลื่อนตัวไปทางทิศตะวันตกเฉียงเหนือ จึงทำให้เกิดฝนตกหนักในโอชิมะโดยมีปริมาณน้ำฝนรวมต่อชั่วโมงอยู่ที่ประมาณ 100 มิลลิเมตร (3.9 นิ้ว) และปริมาณน้ำฝนรวม 24 ชั่วโมง อยู่ที่ประมาณ 824 มิลลิเมตร (32.4 นิ้ว) เนื่องมาจากฝนตกหนัก ซึ่งส่งผลกระทบให้เกิดดินถล่มหลายแห่ง เศษซากของความลาดชันในชั้นเถ้าภูเขาไฟบาง ๆ บนพื้นผิวเนินเขา ซึ่งส่งผลให้มีผู้เสียชีวิตอย่างน้อยประมาณ 41 ราย และพายุได้ทำให้เกิดความเสียหายในประเทศญี่ปุ่นอยู่ที่ประมาณ 40 พันล้านเยน (404.8 ล้านดอลลาร์สหรัฐ)group="nb"

**ประวัติทางอุตุนิยมวิทยา**
ภาพเคลื่อนไหวจากดาวเทียมของพายุไต้ฝุ่นวิภา
ประวัติทางอุตุนิยมวิทยาของพายุไต้ฝุ่นวิภา- วันที่ 8 ตุลาคม ศูนย์เตือนไต้ฝุ่นร่วม (JTWC) รายงานว่าเกิดการรบกวนของหย่อมความกดอากาศต่ำขึ้นภายในบริเวณที่มีลมเฉือนแนวตั้งต่ำถึงระดับปานกลางประมาณ 670 กิโลเมตร (415 ไมล์) ทางตะวันออกเฉียงใต้ของฐานทัพอากาศแอนเดอร์สันบนกวมในระหว่างวันนั้น และพายุเริ่มก่อตัวเป็นศูนย์กลางการหมุนเวียนระดับต่ำที่รวมตัวกัน- วันที่ 9 ตุลาคม สำนักงานอุตุนิยมวิทยาญี่ปุ่น (JMA) เริ่มตรวจสอบพายุดังกล่าวว่าเป็นพายุดีเปรสชันเขตร้อนในช่วงเช้าของวันนี้- วันที่ 10 ตุลาคม ศูนย์เตือนไต้ฝุ่นร่วม (JTWC) ได้เริ่มออกคำเตือนเกี่ยวกับพายุ และยกระดับจากหย่อมความกดอากาศต่ำให้กลายเป็นพายุดีเปรสชันเขตร้อน พายุได้ทวีกำลังแรงขึ้นอย่างรวดเร็ว และได้รับการประกาศว่าเป็นพายุโซนร้อนในขณะที่สำนักงานอุตุนิยมวิทยาญี่ปุ่น (JMA) ได้กำหนดให้ชื่อ วิภา เป็นพายุ- วันที่ 11 ตุลาคม สำนักงานอุตุนิยมวิทยาญี่ปุ่น (JMA) ได้ยกระดับจากพายุโซนร้อนให้กลายเป็นพายุโซนร้อนกำลังแรงเมื่อพายุทวีกำลังแรงขึ้น- วันที่ 12 ตุลาคม พายุโซนร้อนวิภาได้ทวีกำลังแรงขึ้นเป็นพายุไต้ฝุ่นในขณะที่พายุเคลื่อนตัวช้า ๆ และได้เข้าสู่พื้นที่ที่มีน้ำอุ่นกับลมเฉือนต่ำ- วันที่ 13 ตุลาคม พายุไต้ฝุ่นวิภาได้ทวีกำลังแรงขึ้นอย่างรวดเร็วจนกลายเป็นพายุซูเปอร์ไต้ฝุ่นระดับ 4 ด้วยความเร็วลมสูงสุด 1 นาทีที่ 240 กิโลเมตรต่อชั่วโมง (150 ไมล์ต่อชั่วโมง) เมื่อเป็นเช่นนั้น พายุได้พัฒนาตาพายุที่เล็ก กะทัดรัด และชัดเจน ในเที่ยงวันของวันนี้ สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) ได้สังเกตเห็นว่าพายุได้เคลื่อนตัวเข้าสู่พื้นที่รับผิดชอบของประเทศฟิลิปปินส์ และได้กำหนดชื่อท้องถิ่นว่า ตีโน- วันที่ 15 ตุลาคม พายุไต้ฝุ่นวิภาได้อ่อนกำลังลงเป็นพายุไต้ฝุ่นระดับ 3 และหลังจากนั้นก็กลายเป็นพายุไต้ฝุ่นระดับ 2 พายุได้เคลื่อนตัวออกจากพื้นที่รับผิดชอบของประเทศฟิลิปปินส์ เนื่องจากน้ำทะเลรอบ ๆ พายุเริ่มเย็นลงในขณะที่พายุกำลังเคลื่อนตัวเข้าใกล้ประเทศญี่ปุ่นด้วยสถานะพายุไต้ฝุ่นระดับ 1- วันที่ 16 ตุลาคม พายุไต้ฝุ่นวิภาได้เคลื่อนตัวเข้าสู่สถานะพายุหมุนนอกเขตร้อนในช่วงดึกของวันนี้ และส่วนที่เหลือของพายุยังคงเคลื่อนตัวเข้าสู่สถานะพายุหมุนนอกเขตร้อน เนื่องจากพายุลูกนี้ตั้งอยู่ทางตะวันออกเฉียงใต้ของคาบสมุทรคัมชัตคาในวันถัดไป- วันที่ 18 ตุลาคม สำนักงานอุตุนิยมวิทยาญี่ปุ่น (JMA) ได้รายงานว่าพายุยังคงเคลื่อนตัวด้วยความเร็ว และสลายอยู่นอกเขตร้อน

**การเตรียมการ**

**ประเทศญี่ปุ่น**
ด้วยความคาดหมายว่าจะมีฝนตกหนักที่โรงไฟฟ้านิวเคลียร์ฟูกูชิมะแห่งที่หนึ่งที่พังทรุดโทรม และบริษัท โตเกียว อิเล็คทริค พาวเวอร์ ได้วางกระสอบทรายรอบ ๆ คูระบายน้ำเพื่อกักเก็บน้ำที่มีกัมมันตภาพรังสี สำนักอุตุนิยมวิทยาญี่ปุ่น (JMA) ได้กล่าวว่าพายุลูกนี้ถือเป็น “พายุลูกหนึ่งในรอบทศวรรษ” โรงเรียนทั่วโตเกียวได้หยุดการเรียนการสอนในวันที่ 16 ตุลาคม และการคมนาคมขนส่งก็ได้หยุดชะงักลง ผู้คนประมาณกว่า 60,000 คน ต้องยกเลิกเที่ยวบิน และสถานีรถไฟในบางพื้นที่ของเมืองได้ทำการปิดบริการชั่วคราว บริษัทน้ำมัน 3 แห่ง ได้ถูกระงับการจัดส่งทางตะวันออกของประเทศญี่ปุ่น เช่น บริษัท คอสโมออยล์ บริษัท ฟูจิออยล์ บริษัท อิเดมิตสึ โคซัง และบริษัท อีนีออส โฮลดิ้งส์ ในขณะที่บริษัท นิสสันมอเตอร์ จำกัด ได้ทำการยกเลิกการจัดส่งในวันนั้น  

**เกาะอิซุโอชิมะ**
เมื่อวันที่ 15 ตุลาคม สำนักอุตุนิยมวิทยาญี่ปุ่น (JMA) ได้ออกคำเตือนเกี่ยวกับโคลนถล่มสำหรับเกาะภูเขาไฟ 2 แห่ง เช่น เกาะอิซุโอชิมะ และเกาะมิยาเกะ ซึ่งต่อมาได้ส่งต่อไปยังรัฐบาลโตเกียว และได้ส่งโทรสารไปยังรัฐบาลท้องถิ่นที่ได้รับผลกระทบในขณะที่รัฐบาลมิยาเกะได้รับคำเตือน และแนะนำให้ประชาชนอพยพ เจ้าหน้าที่ในสำนักงานโอชิมะก็ได้ออกไปทั้งวันโดยเหลือเพียงเจ้าหน้าที่รักษาความปลอดภัยเท่านั้น และเจ้าหน้าที่ท้องถิ่นก็ไม่เห็นคำแนะนำดังกล่าวจนกระทั่งประมาณเที่ยงคืนตามเวลาท้องถิ่น ซึ่งเมื่อถึงเวลานั้นพวกเขาก็ตัดสินใจว่ามันอันตรายเกินไปที่จะขอให้ผู้อยู่อาศัยออกจากบ้าน และไม่ออกคำสั่งอพยพ

**ผลกระทบ**

**ประเทศญี่ปุ่น**
ไฟล์:Wipha Oct 15 2013 0425Z.jpg|thumb|พายุไต้ฝุ่นวิภากำลังเคลื่อนตัวเข้าประเทศญี่ปุ่นเมื่อวันที่ 15 ตุลาคม พ.ศ. 2556
พายุไต้ฝุ่นวิภาอ่อนกำลังลงเมื่อเคลื่อนตัวผ่านทางตะวันออกของประเทศญี่ปุ่นเมื่อวันที่ 15 ตุลาคม แม้ว่าพายุจะสร้างความเสียหายเพียงเล็กน้อย แต่ก็ก่อให้เกิดดินถล่มขนาดใหญ่ในอิซุโอชิมะที่คร่าชีวิตผู้คนไปอย่างน้อยประมาณ 31 ราย และมีผู้สูญหายอีกประมาณ 13 ราย นอกจากนี้ ยังมีผู้เสียชีวิตเป็นเด็กนักเรียน 1 ใน 2 ราย ที่หายตัวไปใกล้กับจังหวัดคานางาวะในเวลาต่อมา นอกจากนี้ ยังมีรายงานว่าชายคนหนึ่งในชิบะ และเด็กอีกคนได้สูญหายไปนอกเหนือจากผู้คนบนโอชิมะ มีผู้เสียชีวิตแล้วอย่างน้อยประมาณ 17 ราย หลังจากที่พายุเคลื่อนตัวพัดถล่มทางตะวันออกของประเทศญี่ปุ่น ทางตอนใต้ของโตเกียว อิซุ และโอชิมะ ได้รับผลกระทบหนักที่สุดจากพายุไต้ฝุ่นวิภาโดยประสบกับดินถล่ม และน้ำท่วม มีผู้คนจำนวนมากเสียชีวิตเมื่อบ้านเรือนพังทลาย หรือถูกโคลนถล่มฝังกลบ ยังมีผู้สูญหายอย่างน้อยประมาณ 50 ราย และได้มีการดำเนินการเพื่อปกป้องโรงไฟฟ้านิวเคลียร์ฟูกูชิมะแห่งที่หนึ่งที่พังทลายแล้ว แต่เจ้าหน้าที่ปฏิบัติงานกล่าวว่า "ดูเหมือนว่าจะรอดพ้นจากพายุที่เลวร้ายที่สุดแล้ว" เที่ยวบินถูกยกเลิก รถไฟความเร็วสูงถูกระงับ และโรงเรียนปิด ในโตเกียว ขณะนี้พายุไต้ฝุ่นวิภาได้อ่อนกำลังลงกลายเป็นพายุโซนร้อนในขณะที่พายุเคลื่อนตัวไปทางทิศตะวันออกเฉียงเหนือ พายุได้ทำให้เกิดฝนตกเป็นประวัติการณ์ในตอนเช้าโดยมีปริมาณน้ำฝนลดลงเกือบ 127 มิลลิเมตร (5 นิ้ว) ในเวลาเพียงหนึ่งชั่วโมงในอิซุโอชิมะ ซึ่งอยู่ห่างจากโตเกียวไปทางทิศใต้ประมาณ 120 กิโลเมตร (75 ไมล์) พายุได้ทำให้ดินจำนวนมากลงมาตามไหล่เขา และทำให้แม่น้ำต่าง ๆ ท่วมตลิ่ง
สื่อของประเทศญี่ปุ่นระบุว่ามียอดผู้เสียชีวิตเพิ่มขึ้นเป็นประมาณ 16 ราย แต่ยังมีผู้เสียชีวิตอีกประมาณ 51 ราย ในอิซุโอชิมะ รายงานท้องถิ่นระบุว่าเจ้าหน้าที่กู้ภัยกำลังดิ้นรนเพื่อเข้าถึงพื้นที่หลายแห่ง "ศาลากลางกับเจ้าหน้าที่ดับเพลิงกำลังทำงานกู้ภัยในสถานที่ที่สามารถเข้าถึงได้" เจ้าหน้าที่ท้องถิ่นบอกกับสำนักข่าวอาช็องซ์ ฟร็องซ์ เปร็ส เจ้าหน้าที่ตำรวจ ทหาร และเฮลิคอปเตอร์เพิ่มเติม ได้ถูกส่งไปยังเกาะแห่งนี้ ซึ่งเป็นสถานที่ท่องเที่ยวยอดนิยมที่มีผู้อยู่อาศัยมากกว่าประมาณ 8,000 คน เพื่อช่วยเหลือในการกู้ภัยในโตเกียว และเที่ยวบินภายในประเทศกับระหว่างประเทศประมาณ 400 เที่ยวบิน ได้ถูกยกเลิกลงเช่นกัน สำนักข่าวเกียวโดระบุสำนักข่าวรอยเตอร์รายงานว่ามีประชาชนประมาณเกือบ 20,000 คน ถูกสั่งให้อพยพออกไป และโรงเรียนหลายพันแห่งต้องปิด เนื่องจากพายุลูกนี้ บ้านเรือนอย่างน้อยประมาณ 350 หลัง ได้รับความเสียหายอย่างหนักในอิซุโอชิมะ
ไฟล์:UM8A-297 ① 【伊豆大島 土石流災害復興現場】より.jpg|thumb|สถานที่ฟื้นฟูภัยพิบัติการไหลของเศษซากอิซุโอชิมะ ประเทศญี่ปุ่น|left
โรงไฟฟ้านิวเคลียร์ฟูกูชิมะแห่งที่หนึ่งมีถังเก็บน้ำประมาณ 12 ถัง ได้ล้น เนื่องจากฝนตกหนักจากพายุไต้ฝุ่นวิภา ค่าระดับรังสีบีตาได้พุ่งสูงขึ้นเป็นประมาณ 400,000 เบ็กเคอเรล หลังเกิดพายุ ซึ่งมากกว่าครั้งก่อนถึงประมาณ 6,500 เท่า กระแสน้ำล้นเกิดจากการเตรียมการที่ไม่เพียงพอของบริษัท โตเกียว อิเล็คทริค เพาเวอร์ และไม่ใส่ใจคำเตือนเกี่ยวกับพายุ นอกจากนี้ ยังตรวจพบรังสีบีตาในพื้นที่ที่อยู่นอกเขื่อน ซึ่งออกแบบมาเพื่อกักเก็บน้ำที่ปนเปื้อน บริษัท โตเกียว อิเล็คทริค เพาเวอร์ ได้ประกาศอีกครั้งเกี่ยวกับถังเก็บน้ำกัมมันตภาพรังสีที่โรงไฟฟ้านิวเคลียร์ฟูกูชิมะแห่งที่หนึ่ง และผู้ดำเนินการนิวเคลียร์ระบุว่ามีน้ำล้นออกจากโรงไฟฟ้านิวเคลียร์ หลังจากฝนตกหนักในช่วงสองสามวันที่ผ่านมาจากข้อมูลของบริษัท โตเกียว อิเล็คทริค เพาเวอร์ ระบุว่าฝนตกหนักทำให้น้ำล้นใน 12 ภาคส่วน ของโรงไฟฟ้านิวเคลียร์ที่มีถังเก็บน้ำที่มีการปนเปื้อนรังสี นอกจากนี้ ยังพบว่ามีน้ำที่มีรังสีบีตาอยู่เลยเหนือเขื่อนด้วย และในขณะนี้ผู้เชี่ยวชาญของหน่วยงานสาธารณูปโภคกำลังค้นหาปริมาณน้ำที่รั่วออกจากถังรวมถึงระดับรังสี น้ำที่มีการปนเปื้อนกัมมันตภาพรังสี ซึ่งบริษัท โตเกียว อิเล็คทริค เพาเวอร์ ได้อ้างว่ารั่วไหล "เนื่องจากฝนตกหนักในภูมิภาคโทโฮกุ" มีแนวโน้มที่จะเพิ่มความกังวล และความสงสัยของผู้คนที่เกี่ยวกับความสามารถของผู้ปฏิบัติงานนิวเคลียร์ในการทำความสะอาดโรงไฟฟ้านิวเคลียร์ที่เลิกใช้งานแล้ว
ไฟล์:伊豆大島土砂災害.jpg|thumb|219x219px|เศษซากดินถล่มในอิซุโอชิมะ ประเทศญี่ปุ่น
ประเทศญี่ปุ่นได้รับผลกระทบจากพายุไต้ฝุ่นวิภา ซึ่งถือเป็นพายุที่มีความรุนแรงที่สุดที่เคลื่อนตัวเข้ามาในประเทศญี่ปุ่นในรอบทศวรรษ แต่ผลกระทบสามารถลดลงได้หากปฏิบัติตามข้อควรระวังที่เหมาะสม น่าเสียดายที่บริษัท โตเกียว อิเล็คทริค เพาเวอร์ เพิกเฉยต่อคำเตือนพยากรณ์อากาศ เจ้าหน้าที่เทปโกตรวจพบรังสีบีตาได้ประมาณ 400,000 เบ็กเคอเรล ซึ่งสูงกว่าการตรวจวัดครั้งก่อนถึงประมาณ 6,500 เท่า เมื่อวันที่ 24 ตุลาคม และมีการประกาศว่าระดับรังสีในน้ำใกล้โรงไฟฟ้านิวเคลียร์ฟูกูชิมะแห่งที่หนึ่งพุ่งแตะระดับสูงสุดเป็นประวัติการณ์อยู่ที่ประมาณ 140,000 เบ็กเคอเรล ซึ่งสูงกว่าระดับสูงสุดก่อนหน้านี้อยู่ที่ประมาณ 59,000 เบ็กเคอเรล การเพิ่มขึ้นของรังสีมีสาเหตุมาจากฝนตกหนักจากพายุไต้ฝุ่นวิภา

**เกาะอิซุโอชิมะ**
เมื่อวันที่ 16 กันยายน ขณะที่พายุไต้ฝุ่นวิภาเคลื่อนตัวไปทางทิศตะวันตกเฉียงเหนือ จึงทำให้เกิดฝนตกหนักในโอชิมะโดยมีปริมาณน้ำฝนรวมต่อชั่วโมงอยู่ที่ประมาณ 100 มิลลิเมตร (3.9 นิ้ว) และปริมาณน้ำฝนรวม 24 ชั่วโมง อยู่ที่ประมาณ 824 มิลลิเมตร (32.4 นิ้ว) เนื่องมาจากฝนตกหนัก ซึ่งส่งผลกระทบให้เกิดดินถล่มหลายแห่ง เศษซากของความลาดชันในชั้นเถ้าภูเขาไฟบาง ๆ บนพื้นผิวเนินเขา ซึ่งส่งผลให้มีผู้เสียชีวิตอย่างน้อยประมาณ 41 ราย และพายุได้ทำให้เกิดความเสียหายในประเทศญี่ปุ่นอยู่ที่ประมาณ 40 พันล้านเยน (404.8 ล้านดอลลาร์สหรัฐ) 
ในระหว่างเหตุการณ์หลังระบบรัฐบาลของประเทศญี่ปุ่นได้จัดตั้งสำนักงานตอบสนองภัยพิบัติในโอชิมะอย่างรวดเร็วเพื่อสนับสนุนการอพยพผู้อยู่อาศัย และช่วยป้องกันภัยพิบัติรองใด ๆ รัฐบาลได้ส่งกองกำลังควบคุมเหตุฉุกเฉินทางเทคนิค และกองกำลังป้องกันตนเองของประเทศญี่ปุ่น ไปยังเกาะเพื่อดำเนินการค้นหา และช่วยเหลือ ประเมินขอบเขตของความเสียหาย และช่วยป้องกันภัยพิบัติรอง รัฐบาลของโตเกียวถูกสื่อวิพากษ์วิจารณ์จากการใช้โทรสารเพื่อส่งคำเตือน แม้จะมีการปรับปรุงเทคโนโลยีอย่างมากมายก็ตาม อย่างไรก็ตาม รัฐบาลจะยืนหยัดในการใช้โทรสารเพื่อเผยแพร่คำเตือน เนื่องจากสามารถส่งคำเตือนได้ในคราวเดียวในวันที่ 17 ตุลาคม นายกเทศมนตรีของอิซุโอชิมะได้ออกคำขอโทษต่อสาธารณชนที่ไม่ได้ออกคำสั่งอพยพ และยอมรับว่าคำสั่งดังกล่าวอาจช่วยชีวิตได้

**ดูเพิ่ม**
 ฤดูพายุไต้ฝุ่นแปซิฟิก พ.ศ. 2556- รายชื่อของพายุวิภา- พายุไต้ฝุ่นที่มีเส้นทางที่คล้ายกัน
** พายุไต้ฝุ่นไอดา พ.ศ. 2501 
** พายุไต้ฝุ่นแนนซี พ.ศ. 2504 
** พายุไต้ฝุ่นทิป พ.ศ. 2522
** พายุไต้ฝุ่นชบา พ.ศ. 2547
** พายุไต้ฝุ่นเชบี พ.ศ. 2561
** พายุไต้ฝุ่นฮากีบิส พ.ศ. 2562

**หมายเหตุ**

**อ้างอิง**

**แหล่งข้อมูลอื่น**
  พายุหมุนเขตร้อนระบบดิจิทัล (Digital Typhoon) ข้อมูลของพายุไต้ฝุ่นวิภา (1326)-  สำนักงานอุตุนิยมวิทยาญี่ปุ่น (JMA) ข้อมูลเส้นทางของพายุไต้ฝุ่นวิภา (1326)-  สำนักงานอุตุนิยมวิทยาไทย (TMD) ข้อมูลเส้นทางของพายุไต้ฝุ่นวิภา (1326)-  ศูนย์เตือนไต้ฝุ่นร่วม (JTWC) ข้อมูลเส้นทางของพายุซูเปอร์ไต้ฝุ่นวิภา (25W)
หมวดหมู่:พายุหมุนเขตร้อนระดับ 4
หมวดหมู่:พายุหมุนเขตร้อน
หมวดหมู่:พายุซูเปอร์ไต้ฝุ่น
หมวดหมู่:พายุไต้ฝุ่นกำลังแรงอย่างมาก
หมวดหมู่:พายุไต้ฝุ่น
หมวดหมู่:ภัยธรรมชาติในปี พ.ศ. 2556
หมวดหมู่:หมู่เกาะนอร์เทิร์นมาเรียนาในปี พ.ศ. 2556
หมวดหมู่:กวมในปี พ.ศ. 2556
หมวดหมู่:ประเทศญี่ปุ่นในปี พ.ศ. 2556
หมวดหมู่:ประเทศรัสเซียในปี พ.ศ. 2556
หมวดหมู่:รัฐอะแลสกาในปี พ.ศ. 2556
หมวดหมู่:บทความพายุหมุนเขตร้อน
หมวดหมู่:พายุไต้ฝุ่นในหมู่เกาะนอร์เทิร์นมาเรียนา
หมวดหมู่:พายุไต้ฝุ่นในกวม
หมวดหมู่:พายุไต้ฝุ่นในประเทศญี่ปุ่น
หมวดหมู่:พายุไต้ฝุ่นในประเทศรัสเซีย
หมวดหมู่:พายุไต้ฝุ่นในรัฐอะแลสกา
หมวดหมู่:ภัยพิบัติในหมู่เกาะนอร์เทิร์นมาเรียนา
หมวดหมู่:ภัยพิบัติในกวม
หมวดหมู่:ภัยพิบัติในประเทศญี่ปุ่น
หมวดหมู่:ภัยพิบัติในประเทศรัสเซีย
หมวดหมู่:ภัยพิบัติในรัฐอะแลสกา